עזר לצבי

צום גדליה ויום הכיפורים  
פרשת וילך

# תעניות – חמשה עינוים בשאר תעניות

## ראש השנה יח:

## ביאור הגר"א אורח חיים תקנ:ב

## נפש הרב עמ' קצו

# תעניוצת – לגזור תענית ציבור בזמן הזה

## מנחת אלעזר ליקוטים סי' ו

# ברכות – טעימה, מטעמת, טועם ופולט

## תוספות ברכות יד. ד"ה טועם

## רמב"ם הלכות א:ב

ומדברי סופרים לברך על כל מאכל תחלה ואח"כ יהנה ממנו, ואפילו נתכוין לאכול או לשתות כל שהוא מברך ואח"כ יהנה, וכן אם הריח ריח טוב מברך ואח"כ יהנה ממנו, וכל הנהנה בלא ברכה מעל, וכן מדברי סופרים לברך אחר כל מה שיאכל וכל מה שישתה, והוא שישתה רביעית והוא שיאכל כזית, ומטעמת אינה צריכה ברכה לא לפניה ולא לאחריה עד רביעית.

## רמב"ם הלכות תעניות א:יד

כל השרוי בתענית, בין שהיה מתענה על צרתו או על חלומו בין שהיה מתענה עם הצבור על צרתם, הרי זה לא ינהוג עידונין בעצמו ולא יקל ראשו ולא יהיה שמח וטוב לב אלא דואג ואונן כענין שנאמר +איכה ג'+ מה יתאונן אדם חי גבר על חטאיו, ומותר לו לטעום את התבשיל ואפילו בכדי רביעית והוא שלא יבלע אלא טועם ל ופולט, שכח ואכל משלים תעניתו. +/השגת הראב"ד/ בין שהיה מתענה עם הצבור על צרתם הרי זה. א"א בגמרא /תענית/ (י) שכח ואכל. /השגת הראב"ד/ אלא טועם ופולט שכח ואכל משלים תעניתו. א"א ירושלמי (נדרים פ"ח ה"א) בשאמר יום זה אבל אם אמר יום סתם אבד תעניתו.+

## שלחן ערוך אורח חיים רי:ב

הטועם את התבשיל אינו צריך לברך עד רביעית, ואפילו אם הוא בולעו; וי"א שאם הוא בולעו טעון ברכה, ולא פטרו את הטועם אלא כשחוזר ופולט ואז אפילו על הרבה אינו צריך ברכה. הגה: וספק ברכות להקל.

## בעקבי הצאן עמ' לט

# קריאת התורה – בזמן שאינו מחויב

## שו"ת משיב דבר חלק א סימן טז

לכבוד הרב וכו' בעיר סינסינאטא באמיריקא:

אשר דרש מע"כ נ"י על דבר אשר קרה בקהלה אחת בעירו כי חברה אחת ביום טובה שלהם שזכו לחנך ארון הקודש ועשו הקפות עם הס"ת בשמחת לבבם ורצה אחד שיקרא בתורה בצבור ביום א' ומע"כ מיחה בדבר, וביאר טעמו ונמוקו, כי הקורא בתורה שלא בזמן שקבעו חז"ל הרי זה עובר משום ב"ת וכסברת המרדכי במגילה (פ"א) לענין מקרא מגילה בט"ו אם מכוין לקריאה:

והנה אם משום הא לא איריא, ידע כ' כי אין בקה"ת משום בל תוסיף אפי' בברכה מדאיתא בעירובין (דף צו) ועוד הישן בשמיני ילקה ופירש"י ואנן מיתב יתבינן בשמיני ספק שביעי לכתחילה אלא שלא בזמנו בלא כונה לאו תוספת היא ולהכי שרינן דאי שמיני הוא לא מכוין למצות סוכה עכ"ל, ומש"ה ליכא משום בל תוסיף, וא"כ קשה מהא דיו"ט שני של גליות דקרינן בתורה ומברכינן דלא שייך בזה סברת רש"י דאי שמיני לא מכוין למצות סוכה, דהרי מברכינן:

הן אמת דבחי' הרשב"א ר"ה (דף ט"ז) כתב דמיו"ט שני של גליות לא קשה כלל דתק"ח היא, ונראה מדבריו דמפרש דלא כפרש"י, אלא הישן בא"י בשמיני בסוכה ילקה, מ"מ הרי רש"י פי' בהדיא ביו"ט שני של גליות ובחיבורי הע"ש (סי' מו אות ה) בארתי דגם הרשב"א אינו חולק על פירש"י. איך שהוא הלא יקשה לפירש"י מהא דקרינן בתורה ומברכינן ביו"ט שני של גליות, אלא מוכח מהא דלא שייך איסורא דב"ת אלא במצוה דאורייתא משא"כ בקה"ת שעיקרו מדרבנן, ומשום זה נמי לא קשה מהא דמקדשין ביו"ט שני של גליות, דקידוש יו"ט ג"כ מדרבנן כמש"כ המג"א (סי' תקצז), וכן כתב הגאון בעל טורי אבן ספ"ג דר"ה בדעת רש"י אע"ג דשם אין דבריו צודקים לענ"ד כמש"כ שם בחיבורי (סימן נד אות ד) מ"מ האמת כך הוא דס"ל לרש"י דקידוש יו"ט מדרבנן ומש"ה אין בזה משום ב"ת, ואע"ג דעדיין יש להקשות מתפלת יו"ט דמסיימינן מקדש ישראל והזמנים, ולפרש"י שבועות (יג) בד"ה לא קראו מקרא קודש, דלא קבלו עליו בברכותיו לומר מקדש ישראל ויוה"כ, דמשמע דס"ל לרש"י דתפלת יו"ט דכתיב מקרא קודש מה"ת מ"מ יש לומר שאין כונת רש"י דעיקר תפלת יו"ט מ"ע מה"ת אלא אי מתפלל ומברך מצוה להזכיר קדושת יו"ט, וגם אינו בלשון מ"ע דיהא משום זה המוסיף ביום אחר לאו דב"ת, והא מיהא מוכרח מסוגיא דעירובין הנ"ל שאין בקה"ת אפי' בברכה איסורא דב"ת, והא שכתב המרדכי דבקריאת המגילה יש משום ב"ת, ע"כ צ"ל דקריאת המגילה דמצות נביאים הוא הוי כמ"ע דאורייתא והכי דעת הגאון בטורי אבן מגילה (דף ד) בד"ה חזקיה דדברי קבלה כדברי תורה דמי:

נחזור לענין דמשום איסורא דבל תוסיף ליכא, אבל הא פשיטא דלקרא בברכה ביום שלא תקנו חז"ל הוא ברכה לבטלה, איברא בלא ברכה לכאורה אין בזה איסור, והוי כקורא בתורה, מ"מ שפיר הוכיח מע"כ נ"י דביום שאין קה"ת כלל יש איסורא בדבר מהא שהביא המג"א (סימן קמד) מהא שנהגו להוציא לחתן ס"ת לקרוא ואברהם זקן וכו', וזה לא נהגו אלא ביום קה"ת ש"מ דיש איזה איסור בדבר להוציא ס"ת ביום שאין בו קרה"ת, אלא דלא נתבאר הנפקותא בין יום שאין קוראין מתק"ח ז"ל כלל בין יום שקוראין בתורה ומוציאין ס"ת אחרת. ונראה משום דשיטת הירושלמי ברכות פ' שלשה שאכלו דהא דברה"ת מה"ת היינו בעת שקוראין בתורה ברבים, והוא דעת ר' יוחנן בתלמודין ברכות (דף כא) דיליף ברה"ת לאחריו מברהמ"ז וזה אינו אלא בציבור, וכ"ז אינו כתלמודן דעיקר בה"ת מה"ת היינו בינו לבין עצמו בשעה שעומד ושונה בכל יום, אבל קרה"ת ברבים הא שמברכין אינו אלא תק"ח משום כבוד התורה, וכבר בארנו זה בבאורנו בהרח"ד (פ' משפטים כד יב) בס"ד א"כ נהי דקיי"ל כתלמודן, מ"מ יש לחוש לדעת הירושלמי שלא לקרות בתורה בציבור בלא ברכה, ואחר שהברכה מה"ת שוב אין נ"מ אם קוראין בזמן שהתקינו חז"ל אם לא אחר שמה"ת אין שום יום שמחויבין לקרות בתורה בציבור, וא"כ ע"כ דהדין כך לשיטת הירושלמי דאימת שיהא אם קורין בתורה בצבור מחויבין לברך מה"ת ולפי"ז נוכל לומר דזהו הנ"מ דביום קרה"ת שמברכין בס"ת ראשונה על פי דין ויוצאין בברכה זו אף על הס"ת השני ומשו"ה מותר להוציא ולקרות בס"ת לקראת חתן לפי המנהג המובא במג"א אבל להוציא ולקרות בס"ת ביום שאין בו קרה"ת ודאי אסור דהאיך נעביד אם לקרות בלא ברכה יש לנו לחוש לדעת הירושלמי דקריאה בציבור צריך לברך מה"ת ולקרות בברכה ביום שלא תקנו חז"ל הרי היא ברכה לבטלה, וה"ה להוציא ס"ת ולקרות אף ביום קריאת התורה אך לא בעת הקריאה כמו לאחר התפלה או בערב יש גם כן איסור בדבר, מפני הטעם שהסברנו לעיל, ובאמת לא ידעתי מה ראה האיש המתחרה לעשות מעשה כזה שלא נודע מקורו, ואם אינו קטיל קניא מהנכון שיבאר איזה מקור ואם אין לו מקור נכון אינו אלא שטות וגסות רוח להתהלך בגדולות המפליאות לב ההמון. דרך כלל לע"ע שלא ידעתי איזה מקור לדברים אלו, צדק מע"כ נ"י שמיחה בזה, ולא יחוש למאן דמצער ליה, חרפתו אל חיקו תשוב, וכבוד לאיש שבת מריב כו'. וה' יזכנו שיהיו כל בניך למודי ה' ורב שלום בניך. דברי העמוס בעבודה:

נפתלי צבי יהודא ברלין.

# יום הכיפורים – כל נדרי

## ר"ן נדרים כג:

## חיי אדם חלק ב-ג (הלכות שבת ומועדים) כלל קמד

אחרי זה ילך לבית הכנסת באימה ורעדה. והמנהג בקהלתנו בכל בתי מדרשים להוציא ספר תורה מהיכל כמו שכתוב בכתבי האר"י ז"ל, וכבר נדפס בחמדת הימים התפלה שסידר. ואמנם לא כל אדם מבין הדברים רק מי שבא בסוד ה'. ומי שאינו יודע, הוא לו כדברי ספר החתום. ולכן העתקתי מספרים קדמונים תפלה בלשון קל, כי בלאו הכי לדעת הרבה פוסקים מצות וידוי היא סמוך ללילה דוקא וראוי לכל אדם, וזה נוסחתה, ואשרי מי שיאמר אותה גם בשחרית:

הנוסח המוסכם מהפוסקים בשם אלוקים ועל פי התורה אנחנו מתירים נדרים ושבועות שהאדם אוסר בהם איזה איסור על נפשו, ובכלל מתירים אנחנו נדרים ושבועות שהאדם נודר ונשבע מפי עצמו רק על דברים שבינו לבין עצמו, אבל חס וחלילה לכל איש לחשוב שאנחנו מתירים אלות ושבועות שנשבעים להממשלה ובמקומי המשפט או אלות ושבועות שנודרים ונשבעים בענינים שבין אדם לחבירו ובמה שנוגע לתועלת זולתנו ולכל איש מאיזה דת וגזע שיהיה, והנדרים והאלות והשבועות שנאמר עליהן בתורה כי לא ינקה האל את העובר עליהן מחויבות להיות שרירין וקיימין בתקפן ובלי ישונה, וכל העובר עליהן ישיגהו חרון אף ויהיה לחרפות ולדראון עולם:

כל נדרי ואסרי ושבועי ונדויי וחרמי וקונמי וכינויי וקנסי די נדרנא ודי אשתבענא ודי חרמנא ודי אסרנא על נפשתנא מיום הכפורים שעבר עד יום הכפורים הזה שבא עלינו לשלום ומיום הכפורים הזה עד יום הכפורים שיבא עלינו לשלום, נדרנא לא נדרי, ושבוענא לא שבועי, ונדוינא לא נדויי, וחרמנא לא חרמי, ואסרנא לא אסרי. כולהון אתחרטנא בהון. יהא רעוה די יהון שביתין ושביקין, לא שרירין ולא קימין. ונסלח לכל עדת בני ישראל ולגר הגר בתוכם כי לכל העם בשגגה:

רבון העולמים אב הרחמים והסליחות אשר ימינך פשוטה לקבל שבים ואתה בראת את האדם להטיב לו באחריתו ובראת לו ב' יצרים יצר טוב ויצר הרע כדי שתהיה הברירה בידו לבחור בטוב או ברע כדי לתת לו שכר טוב על טוב בחירתו כי כן גזרה חכמתך כמו שכתוב [דברים ל' ט"ו] ראה נתתי לפניך היום את החיים ואת הטוב ואת המות ואת הרע ובחרת בחיים. ועתה אלהי לא שמעתי לקולך והלכתי בעצת יצר הרע ובדרכי לבי ומאסתי בטוב ובחרתי ברע. ולא די לי שלא קדשתי את איברי אלא טמאתי אותם. בראת בי מוח ולב ובהם חוש המחשבה לחשוב מחשבות טובות והרהורים טובים ולב להבין דברי קדשך ולהתפלל ולברך כל הברכות במחשבה טהורה ואני טמאתי אותם בהרהורים ומחשבות זרות ולא די לי בזה אלא שעל ידי הרהורים רעים באתי לידי הוצאת זרע לבטלה פעם ברצון ופעם באונס בטומאת קרי המטמא את כל הגוף ומהם בראתי משחיתים ומחבלים הנקראים נגעי בני אדם אוי לי כי תחת המחשבות הטובות שיכולתי לברוא על ידי זה מלאכים קדושים שיהיו סניגורים ופרקליטים טובים עלי, תחתיהם בראת משחיתים לחבל את עצמי כמו שכתוב [שמואל ב' ז' י"ד] והוכחתיו בשבט אנשים ובנגעי בני אדם. בראת בי עינים ובהם חוש הראות לראות בהם מה שכתוב בתורה ולקדש אותם בראיית כל דבר שבקדושה והזהרת בתורתך [במדבר ט"ו ל"ט] ולא תתורו אחרי לבבכם ואחרי עיניכם אוי לי כי הלכתי אחרי עיני וטמאתי אותם להסתכל בנשים ובכל דבר טומאה. בראת בי אזנים לשמוע דברי קדושה ודברי תורה אוי לי כי טמאתי אותם לשמוע דברי נבלה ולשון הרע וכל דברים האסורים אוי לאזנים שכך שומעות בראת בי פה ולשון ושינים וחיך וגרון ונתת בהם כח לדבר בהם חמשה מוצאות האותיות הקדושים של א"ב אשר בהם בראת שמים וארץ ומלואם ובהם ארגת תורתך הקדושה, ובכח הדיבור הבדלת את האדם מן הבהמה ואפילו כבהמה לא הייתי כי טמאתי פי בדברי נבלה בלשון הרע בשקרים ליצנות רכילות מחלוקת מלבין פני חבירו מקלל את חבירו מתכבד בקלון חבירו דברי משא ומתן בשבת ויום טוב בשבועות ונדרים. בראת לי ידים וחוש המישוש לעסוק בהם במצוות ואני טמאתי עצמי במשמושין של איסור להכות באגרוף רשע ולהרים יד להכות את ישראל ולטלטל דברים המוקצים בשבת ויום טוב. בראת בי רגלים להלוך לכל דבר מצוה ואני טמאתי אותם ברגלים ממהרות לרוץ לרעה. בראת בי ראש הגויה וחתמת אותו באות ברית קודש להיות עבד נאמן לעבודתך ואני טמאתי אותו בהוצאת זרע לבטלה ובקרי ולהקשות עצמי לדעת שלא במקום מצוה (ובעלתי בעילות אסורות). מששתי את כל איברי ומצאתי אותם בעלי מומין מכף רגלי ועד ראשי אין בי מתום. ועתה ה' אלהי גלוי וידוע לפניך שלא נתכוונתי בכל החטאים והעוונות להכעיס אותך ולמרוד כנגדך אך הלכתי בעצת יצרי הרע אשר תמיד בכל יום פורש רשת לרגלי ללכדני ואני עני ואביון תולעת ולא איש כשל כחי לעמוד כנגדו ועמל הפרנסה לפרנס את בני ביתו וטרדת הזמן ומקריו הם היו בעוכרי. ולפי שכל זה גלוי וידוע לפניך כי אדם אין צדיק בארץ אשר לא יחטא לכן ברחמיך הרבים נתת לנו יום אחד בשנה אדיר וקדוש יום הכפורים הזה הבא עלינו לטובה לשוב לפניך ולכפר על כל עוונותינו ולטהר אותנו מכל טומאתנו כמו שכתוב [ויקרא ט"ז ל'] כי ביום הזה יכפר עליכם לטהר אתכם מכל חטאתיכם לפני ה' תטהרו, ועתה ראה עמך ישראל אשר לקחת אותם לעם מי כעמך ישראל טהורים וקדושים המיחלים ומצפים למחילתך באנו לפניך בלב נשבר ונדכה כעניים ודלים ורשים לבקש ממך מחילה סליחה וכפרה על כל מה שחטאנו ועוינו ופשענו לפניך, ידענו ה' רשענו עון אבותינו בושנו ונכלמנו להרים פנינו אליך כבושת גנב כי ימצא ואיך נפתח פה ונרים ראש כי ברוב עוונינו העברנו מעלינו הצלם הקדוש אשר הוא מלביש אותנו אשר כל המזיקים והמקטרגים אינם יכולים להביט בפניו כמו שכתוב [דברים כ"ח י'] וראו כל עמי הארץ כי שם ה' נקרא עליך ויראו ממך והחלפנו אותו בצלם טמא ולבשנו בגדים צואים ואיך נבוא בשער המלך בלבוש שק מלוכלך בצואה. מתמיהים אנחנו על נפשנו איך נעשתה התועבה הזאת כי הוצאנו נפשנו ורוחנו מעולם הקדוש וברחנו למקום מדבר ציה וצלמות למקום הטומאה והקליפות. ואתה ה' אלקינו הרוצה בתשובת רשעים כמו שכתוב [יחזקאל ל"ג י"א] שובו שובו [מדרכיכם הרעים ולמה תמותו] בית ישראל [ונאמר [שם י"ח ל"ב]] כי לא אחפוץ במות המת ונאמר [שם שם כ"ג] החפוץ אחפוץ מות רשע נאום ה' אלהים הלא בשובו מדרכיו וחיה, עתה שמנו אל לבנו לשוב ולבא לפניך בבושת פנים. אבינו מלכנו רחם עלינו כרחם אב על בנו שמרד באביו ויצא מביתו ובשובו אל אביו בבושת פנים ובבכי וצעקה ומתנפל לפניו מדרך האב לרחם על בנו. ואם עבדים אנחנו, המכה את עבדו ביסורים כשמרד בו, הנה כבר לקינו בשעבוד גליות ויסורין שבגוף או עניות וצער גידול בנים ושאר מכאובים. יסרנו ה' אך במשפט ואל באפך פן תמעיטנו. רחם עלינו וצוה למלאכיך הקדושים הממונים על הטהרה להפשיט את הבגדים הצואים מעלינו ולטהרנו מכל חטאותינו וילבישו אותנו שנית בלבוש הקדושה כמו שכתוב [זכריה ג' ד'] הסירו הבגדים הצואים [וגו'] והלבש אותך מחלצות וכתפלת דוד המלך עליו השלום [תהילים נ"א י"ד] השיבה לי ששון ישעך ורוח נדיבה תסמכני לב טהור ברא לנו אלקים ורוח חדשה תתן בקרבנו. ואם פשענו ומרדנו כמדת בשר ודם, אתה עשה כמדתך למחול ולסלוח ואל יעכבו עוונותינו לשוב לפניך כמדתך לקבל שבים וחזק לבנו בתורתך וביראתך שתהיה יראתך תמיד קבועה בלבנו וטהר רעיונינו ומחשבותינו לעבודתך. וראה בשברון לבי כי מתנחם אני על מעשי הרעים שעשיתי עד היום הזה ובוכה ומתאונן ומתודה עליהם ואומר חטאתי עויתי ופשעתי לפניך וקבל תשובתי בתוך תשובת כל עמך ישראל השבים לפניך בכל לבב כי גם אני מבני אברהם יצחק ויעקב ואל יעכבו עוונותי הרבים מלשוב לפניך בכל לב וזכני שאשוב לפניך בלב שלם ולהתחרט על עוונותי חרטה גמורה ולעזוב מעשי הרעים עזיבה עולמית ורחם עלי והצילני עד עולם מכל חטא ועון כי לולא רחמיך וחסדיך אי אפשר לעמוד נגד היצר הרע אשר הוא כאש בוער בעצמותי ולכן רחם עלי ותן בי כוח לעמוד כנגדו כמו שאמרו חכמים הצדיקים בדברי קדשם [שבת קד א] הבא לטהר מסייעין אותו. והנה אני מקבל עלי קדושת יום הכפורים ולהתענות בו בה' ענויים שצוית לנו על ידי משה עבדך בתורתך הקדושה אכילה שתיה רחיצה סיכה נעילת הסנדל תשמיש המטה, ולשבות ביום הקדוש הזה מכל מלאכה. ועל ידי עינוי של אכילה ושתיה תכפר לנו מה שחטאנו באכילות ושתיות אסורות ועל ידי עינוי רחיצה וסיכה תכפר לנו מה שחטאנו בתענוגי העולם הזה אשר התענגנו בימי החול ובפרט בתענוגים האסורים. ועל ידי עינוי נעילת הסנדל תכפר לנו מה שחטאנו ברגלים ממהרות לרוץ לרע ואת אשר עברנו על כ"ד דברים שבית דין מנדין עליהם ונתחייבנו להיות יחפי רגלים כנדויים ועל ידי עינוי מתשמיש המטה תכפר לנו מה שחטאנו ופגמנו בברית קודש ובטומאת קרי ובהוצאת זרע לבטלה (ומה שבעלנו בעילות אסורות). ועל ידי ה' תפלות ותחינות ובקשות יתוקן מה שפגמנו בה' מוצאות הפה החיך והגרון והלשון והשינים ושפתים שמהם יוצא הדבור וטמאתי אותם בכל דברים האסורים ונדרים ושבועות ועל ידי חיבוק ונישוק ספר התורה ועל ידי זכות התפלות שנתפלל ביום הקדוש הזה יעלו ויבואו ויגיעו ויצטרפו עמהם כל התפלות שהתפללנו בכל השנה בלא כוונה ויהיו כולם נכללות בתפלות היום הזה ויגיעו לראשך להיות עטרה לראשך בכלל תפלת ישראל ועל ידי דמעות עינינו יתוקן מה שפגמנו בראיות עינים בכל דבר טמא והסתכלות בנשים ועל ידי רתיחת גופנו על ידי התענית והתפלות יתוקן מה שהרתחנו רמ"ח איברינו ושס"ה גידינו באש של יצר הרע ובמיעוט חלבנו ודמינו על ידי התענית יכופר כל מה שחטאנו ושעוינו ושפשענו לפניך ויהיה נחשב לפניך התענית כאילו הקרבנו את גופנו על גבי המזבח ויקובל לפניך לריח ניחוח כקרבן וכעולה:

והנה ידענו כי אנחנו מחוייבים להתענות על פי תקוני התשובה על כל חטא וחטא ולסגף את גופנו בתשובת המשקל נגד מה שהתענגנו בעבירות אך גלוי וידוע לפניך שאין בנו כח להתענות אפילו על חטא א' ומכל שכן על כל עון ועון כי רבו עוונותינו מלספור וכשל כוחנו ולכן יהי רצון מלפניך ה' אלהינו שיהיה צום התענית ביום הקדוש הזה יום הכפורים הבא עלינו לטובה כפרה על כל עונותינו:

ויהי רצון מלפניך אל מלך יושב על כסא רחמים הרוצה בתשובת רשעים שתתן בלבנו ובלב כל עמך בית ישראל אהבתך ויראתך לירא אותך כל הימים ובתוכם תרחם על פושעי עמך בית ישראל ותן בלבם פחד הדר גאונך והכנע לבם האבן וישובו לפניך בלב שלם כמו שהבטחת על ידי נביאך [שמואל ב' י"ד י"ד] לבלתי ידח ממנו נדח. גם כי הרבו אשמה לפניך עד שננעלו בפניהם דרכי תשובה. אתה ברחמיך הרבים תחתור להם חתירה מתחת כסא כבודך וקבלם בתשובה ורחם עלינו ותן בנו כח לעבוד אותך כל הימים והסר ממנו כל המניעות והסבות המונעות אותנו מלעבוד אותך כי אתה יצרתנו ותדע כל מחסורי בני אדם וטבעם המבלבלים אותם מעבודתך ובידך להסירם ולמנעם, ולא תטרוף עלינו את השעה עד שנשוב לפניך בלב שלם, ונהיה כל ימינו בתשובה ומעשים טובים עד סוף רגע אחרונה אשר יהיה לרצון לפניך לאסוף את נשמתנו אליך אז יהיו כל מחשבותינו דבוקים בך ואז תצא נשמתנו בקדושה ובטהרה ואז נזכה להיות מיין נוקבין לעלות ממטה למעלה להשפיע שפע בכל העולמות מלמעלה למטה. ותן בנו כח להתענות ביום הקדוש הזה ולהשלים התענית בכל ה' ענויים ושלא יגרום מעשינו להיות נכשל חס וחלילה בשום א' מן ה' הענויים כי כולנו בני זרע אברהם יצחק ויעקב ידידיך. וזכנו לגדל בנינו לתורה ולמעשים טובים ולא יתפסו חס וחלילה בעוונותינו וחתמנו בספר חיים טובים. חיים של יראת שמך. חיים שנעבוד אותך בלב שלם, חיים שלא נכשל חס וחלילה בשום חטא ועון ואשמה, חיים של פרנסה בנחת ובכבוד ובהיתר, ולא תטרידנו הפרנסה בטרדת הזמן, ותן לנו פרנסה בהשקט ושלוה כדי שיהיה לבנו פנוי תמיד לעבודתך וטהר רעיונינו ומחשבותינו כדי שנהיה אנחנו דבוקים בך תמיד.

ולהיות שידעתי שכמעט אין צדיק בארץ אשר לא יחטא בין אדם לחבירו בממון או בגופו במעשה או בדבור פה. ועל זה דוה לבי בקרבי כי על חטא שבין אדם לחבירו אין יום הכפורים מכפר עד שירצה את חבירו ועל זה נשבר לבי בקרבי ורחפו עצמותי כי אפילו יום המיתה אין מכפר ולכן אני מפיל תחנתי לפניך שתרחם עלי ותתנני לחן לחסד ולרחמים בעיניך ובעיני כל בני אדם והנני מוחל במחילה גמורה לכל מי שחטא נגדי בין בגופי ובין בממוני או שדיבר עלי לשון הרע ואפילו הוצאת שם רע וכן לכל מי שהזיק לי בגופי או בממוני ולכל חטאות האדם אשר בין אדם לחבירו חוץ מממון אשר אני יכול להוציא על פי דין וחוץ מי שחוטא כנגדי ואומר אחטא לו והוא ימחול לי וחוץ מאלו אני מוחל במחילה גמורה ולא יענש שום אדם בסבתי. וכשם שאני מוחל לכל אדם כן תתן את חיני בעיני כל אדם שימחלו לי במחילה גמורה. ובכן יעלו ויבאו ויגיעו ויראו וירצו וישמעו תפלותינו קבל רנת עמך שגבנו טהרנו נורא, ותוציא כל הניצוצות הקדושות שנפלו לקליפה על ידי חטאותינו. ועל ידי קדושת יום הכפורים יתעוררו מדותיך הגדולה והגבורה והתפארת והנצח וההוד כי כל בשמים ובארץ לך ה' הממלכה. אור זרוע לצדיק לישרי לב שמחה. ותתפשט עליהם קדושת יום הכפורים לכפר עלינו כמו שכתוב [ויקרא ט"ז ל'] בתורת משה עבדך כי ביום הזה יכפר עליכם גו' לפני ה' תטהרו. ויהי נועם ה' אלהינו עלינו ומעשה ידינו כוננה עלינו ומעשה ידינו כוננהו. ותעביר ממשלת זדון מן הארץ, ומלוך על כל העולם כולו בכבודך והנשא על כל הארץ ביקרך ותן שמחה לארצך וששון לעירך וצמיחת קרן לדוד עבדך אמן כן יהי רצון. יהיו לרצון וגו':

## תורה תמימה במדבר ל:ב הערה ב

והנה כפי שכתבנו פשוט ומבורר הדבר דבחכם מהני כל לשון התרה, ומהאי טעמא מבואר ביו"ד סי' רכ"ח ס"ג כיצד היא התרה, יאמר לו ג' פעמים מותר לך או שרוי לך או מחול לך. ומ"ש שצריך לומר ג' פעמים לאו מעיקר הדין הוא אלא כך נוהגים כדי לחזק הענין, יעו"ש במפרשים. ונראה דמה שנהגו בהתרת נדרים בער"ה לומר ג' פעמים הכל מותרים לכם וכו', הוא למותר, כי הן המכוון מה שאומרים ג' פעמים הוא כדי לצאת חובת המנהג הנזכר בשו"ע שם, אך הלא מכיון שאומרים בנוסח ההתרה הכל מותרים לכם, הכל שרוים לכם הכל מחולים לכם, וכל אלה הלשונות הם לשון התרה כמש"כ, א"כ כבר שנו ושלשו ההתרה, כמבואר, ודו"ק:

## שלחן ערוך אורח חיים תריט:ז

צריך להעמיד אחד לימין שליח צבור ואחד לשמאלו.

## מגן אברהם תריט:ט

צריך להעמיד. ועכשיו אין השנים עומדים אלא עד ברכו ועיין בב"ח ומ"ש סי' תקס"ו ס"ז:

## מגן אברהם תריט:י

שעומדים. היינו בשעת תפלת ערבית אבל מי שעומד כל הליל' לא יוכל להתפלל בכוונ' ביום (ב"י) ויזהרו שלא ישהו נקביהם ואם נחלשו יכולים לסמוך לשום דבר (מהרי"ל ד"מ) ערסי' תקפ"ה וטעם העמיד' להיות דוגמת המלאכים ולכן הנשים לא יעמדו וכמ"ש ססי' תר"י (מט"מ):

## נפש הרב עמ' קיז

## נפש הרב עמ' ריא

## מפניני הרב עמ' קצט

## דברי הרב עמ' קפ

# סת"ם – כתיבת ספר תורה – מנהג הסופרים

## מנחות ל.

## תוספות מנחות ל. ד"ה ומשה כותב

## שלחן ערוך יורה דעה רעד:ב

## העמק דבר דברים לא:יט

## נפש הרב עמ' שכא

# סת"ם – נשים בכתיבת ספר תורה על ידי שליח

## גיטין מה:

דתני רב המנונא בריה דרבא מפשרוניא: ס"ת, תפלין ומזוזות שכתבן (מין) ומסור, עובד כוכבים ועבד, אשה וקטן, וכותי וישראל מומר - פסולין, שנאמר: וקשרתם... וכתבתם, כל שישנו בקשירה ישנו בכתיבה, וכל שאינו בקשירה אינו בכתיבה.

## רמב"ם הלכות תפילין ומזוזה וספר תורה א:יג

ספר תורה תפילין ומזוזות שכתבן אפיקורוס ישרפו, כתבן כותי או ישראל מומר או מוסר ביד אנס או עבד או אשה או קטן הרי אלו פסולין ויגנזו שנאמר וקשרתם וכתבתם כל שמוזהר על הקשירה ומאמין בה הוא שכותב, נמצאו ביד אפיקורוס ואינו יודע מי כתבן יגנזו, נמצאו ביד כותי כשרים, ואין לוקחין ספרים תפילין ומזוזות מן הכותים ביותר על דמיהם שלא להרגיל אותן לגונבן ולגוזלן.

## ספר המצוות לרמב"ם מצות עשה יח

והמצוה הי"ח היא שצונו שיהיה לכל איש ממנו ספר תורה לעצמו. ואם כתבו בידו הוא משובח מאד והוא יותר טוב כמו שאמרו (מנחו' ל א) כתבו בידו מעלה עליו הכתוב כאילו קבלו מהר סיני, ואם אי אפשר לו לכתבו צריך שיקנהו או ישכור מי שיכתבהו לו. והוא אמרו יתעלה (וילך יט) כתבו לכם את השירה הזאת. כי אין מותר לכתוב את התורה פרשיות פרשיות (גטין ס א) כי אמנם רצה באמרו את השירה כל התורה הכוללת זאת השירה. ולשון גמר סנהדרין (כא ב) אמר רבה אע"פ שהניחו לו לאדם אבותיו ספר תורה מצוה לו לכתוב משלו שנאמר ועתה כתבו לכם את השירה הזאת. איתיביה אביי כותב לו ספר תורה לעצמו כדי שלא יתגאה בשל אבותיו מלך אין הדיוט לא. והיתה התשובה התם לא נצרכה אלא לשתי תורות כדתניא וכותב לו שתי תורות וכו'. כלומר שההפרש בין מלך והדיוט כי כל איש הוא חייב לכתוב ספר תורה אחד והמלך שני ספרי תורות כמו שהתבאר בשני מסנהדרין (כא ב). וכבר התבארו משפטי מצוה זו ר"ל כתיבת ספר תורה ותנאיה בפרק שלישי ממנחות (כט - לד א) ובפרק ראשון מבבא בתרא (יג ב, יד א) ושבת:

## רמב"ם ספר המצות מנין המצות ההכרחיות

יח. לכתוב ספר תורה ונשים פטורות.

## שלחן ערוך יורה דעה רפא:ג

ס"ת שכתבו מסור, עבד, אשה, קטן, כותי, ישראל מומר, פסולין.

## שו"ת שאגת אריה (ישנות) סימן לה

ויש לעיין אם נשים חייבין במ"ע זו של כתיבת ס"ת כאנשים או לא דהא י"ל דאע"ג דנשים פטורות מת"ת מ"מ מצות כתיבת ס"ת לאו בת"ת תליא ותרי מילי נינהו דלא שייכי אהדדי כלל. אלא שראיתי להרמב"ם בס"ה שלו שכ' מצוה י"ח הוא שציוונו שיהא כל איש ממנו כותב ס"ת לעצמו ואם א"א לו לכותבו צריך שיקנהו או ישכור מי יכתבהו לו והוא אמרו כתבו לכם את השירה הזאת ואין מותר לכתוב אותה פ' פ' כי רצה באמרו את השירה כל התורה שכוללת זאת השירה ע"כ. ואחר תשלום מנין מ"ע חשיב מ"ע שאין הנשים חייבות בה וכ' הלכה י"ח ואין הנשים חייבות בהן ע"כ. וזו תימה מנין לו זאת ואפי' לפי מה דמשמע לכאורה מדברי הרא"ש דעיקר מצות כתיבת ס"ת הוא משום כדי ללמוד בה וכמ"ש לקמן בסי' שאח"ז. מ"מ הא כתבו רבוותא דנשים מברכות בה"ת הואיל וחייבות ללמוד מצות הנוהגות בהן וכמש"כ הב"י בא"ח סוף סי' מ"ח בשם הסמ"ג. ואי משום שאינן חייבות בהרבה מצות כגון מ"ע שהז"ג וכיוצא בהן א"כ יכולנו לפטור את כל העולם כולו מדין מצות כתיבת ס"ת שהרי הרבה מצות שאינו נוהג בישראל אלא בכהנים ואפי' בכהן הדיוט אינו נוהג הרבה מצות אלא בכ"ג לבד והרבה מהם מצות המלך ואינו נוהג בכל אדם. אע"כ הא לאו מילתא היא א"כ ה"נ אין לנו טעם לפטור את הנשים ממצוה זו. וכ"ש למש"כ שם דאין מצות כתיבת ס"ת תלוי כלל במצות ת"ת דאין לנו ראיה מדנשים פטורין מת"ת שיהא פטורין מכתיבת ס"ת. ואין להביא ראיה לד' הרמב"ם מהא דאמר בפ' השולח (ד' מה) ס"ת תפילין ומזזות שכ' מין עכו"ם ועבד אשה וקטן כותי וישראל מומר פסולין שנא' וקשרתם וכתבתם כל שישנו בקשירה ישנו בכתיבה וכל שאינו בקשירה אינו בכתיבה. והשתא הא דתפילין שכתבו נשים ועבדים פסולין א"ש דהא אינן בקשירה דמ"ע שהז"ג הוא אי משום דלילה לאו זמן תפילין א"נ שבת וי"ט לאו זמן תפילין כמו שפירש"י. אבל לענין ס"ת אס"ד דנשים חייבות בכתיבת ס"ת וה"נ עבדים דהא גמרינן לה לה מאשה לכל מילי כדאמרי' בכ"מ. מנלן דפסולין לכתיבה דאין לנו ללמוד מתפילין שפסולין לכתוב דשאני תפילין שאינן במצות הנחתן אבל במצות ס"ת הא מצווין עליה דבשלמא אינך דקא חשיב להו דפסולין לכתוב אי משום שאינן בקשירה אי משום דאין מצווין עליה כמו נכרי וקטן ואי משום דאין מקיימין מצותה כמו מין וחביריו י"ל דילפינן לס"ת מתפילין דכמו דאין ראויין לכתוב תפילין מהיקש' דוקשרתם וכתבתם ה"נ אינן ראויין לכתוב ס"ת מה"ט גופיה אי משום שפטורין ממצותה או מפני שאין מקיימין אותה אבל לענין נשים ועבדים אין לנו ללמוד ס"ת מתפילין דש"ה שאינן בקשירת תפילין הילכך אינן בכתיבה אבל במצות ס"ת הא איתנהו ותהא כתיבתה נמי כשר בהן. אלא וודאי דנשים ועבדים פטורים ממ"ע דכתיבת ס"ת והשתא דמי לתפילין דגלי קרא דכל שאינו בקשירה אינו בכתיבה ה"ה דאיכא למילף לכתיבת ס"ת מיניה שיהא נשים ועבדים פסולין לה מה"ט. אבל אין זה ראיה כלל דהא נשים ועבדים פסולין נמי לכתיבת מזוזה כדתנן בפ' מי שמתו (ד"כ) משום דגברי בעי חיי נשי לא בעי חיי. וע"כ ה"ט דפסולין לכתיבת מזוזה משום דהני קראי דוכתבתם גבי מזוזה כתיבי ודרשינן כל שאינו בוקשרתם דתפילין אינו נמי בוכתבתם דמזוזה דסמיכי קראי אהדדי. וא"כ ילפי' לס"ת ממזוזה דאע"ג דחייבין במזוזה פסלן קרא לכתבן מהיקשא. ה"נ פסולין לכתיבת ס"ת אע"ג דאיתנן במצות ס"ת. הילכך דעת הרמב"ם שפטרן ממ"ע של כתיבת ס"ת לא נתברר לי ועדיין צריך תלמוד. ועוד שק"ל על דבריו ז"ל מהא דאמר בפ"ק דקדושין (דף לד) ורפ"ג דעירובין (דף כז) אהא דתנן כל מ"ע שלא הז"ג נשים חייבות דאין למדין מן הכללות דהא ת"ת ופריה ורביה ופדיון הבן דלאו מ"ע שהז"ג היא נשים פטורות. ומדלא חשיב נמי למצות כתיבת ס"ת דמ"ע שלא הז"ג היא ונשים פטורות ש"מ דנשים חייבות בה. ודוחק לומר דמ"ע דכתיבת ס"ת הוא בכלל ת"ת דקא חשיב ליה דהא וודאי תרי מילי נינהו וכמ"ש לקמן בסי' שאח"ז בס"ד:

## ספר החינוך מצוה תריג

...ונוהגת בכל מקום ובכל זמן בזכרים שהן חייבין בתלמוד תורה, וכמו כן לכתוב אותה, ולא הנקבות.

## מנחת חינוך מצוה תריג ד"ה ומבואר

ומבואר בר"מ ובהרהמ"ח ובש"ע דאם א"י בעצמו לכתוב ישכור לו מי שיכתוב ואין זה מבואר בגמרא אך זה ברור דבכל התורה שלוחו ש"א כמותו. והנה הרהמ"ח מביא בסוף דנשים פטורות ממצוה זו וע' בש"א שמפלפל כיון דהוי מ"ע שלא הזמ"ג מה"ת דפטורי ועיין לעיל מ"ש. ובאמת הטעם פשוט כיון דנשים פסולות לכתוב ס"ת דאינן בקשירה ע"ש בס' הנ"ל. אך אם נאמר דחייבות במצוה זו מ"מ פסולות לכתוב מהקישא ע"ש א"כ כיון דבעצמם פסולים ואם כתבו נשים אין לה דין ס"ת כלל האיך נוכל לומר שחייבות במצוה זו כיון דכתבנו דהמצוה הוא הכתיבה והם פסולים לכתיבה ואי דישכרו שליח הא קי"ל הנהו כהני כו' דאי שלוחא דידן מי איכא מידי דאיהו ל"מ למיעבד ומשוי שליח ה"נ כיון דהם פסולים ל"מ שליחות ובודאי פטורים וזה ברור ואמת בס"ד...

# תלמוד תורה – שליש במקרא משנה ותלמוד

## סדר רב עמרם גאון (הרפנס) ברכות השחר

יברכך ה' וישמרך. יאר ה' פניו אליך ויחונך. ישא ה' פניו אליך וישם לך שלום. ושמו את שמי על בני ישראל ואני אברכם +במדבר ו', כ"ד - כ"ז+.

וידבר ה' אל משה לאמר. צו את בני ישראל וגו' עד ריח ניחוח לה'.

ובשבת מוסיף וביום השבת שני כבשים וגו' עד על עולת התמיד ונסכה +במדבר כ"ח, א' - י'+.

וערבה לה' מנחת יהודה וירושלים כימי עולם וכשנים קדמוניות +מלאכי ג', ד'+.

איזהו מקומן של זבחים וגו'. עד ואינו נאכל אלא צלי

ר' ישמעאל אומר בי"ג מדות התורה וכו' עד עד שיבא הכתוב השלישי ויכריע ביניהם.

וסדר שכתבנו לקרוא בצו ולשנות באיזהו מקומן ולדרוש בר' ישמעאל, כך מצוי בשאלות ותשובות, וכך מנהג כל ישראל באספמיא. וראיה מנין, דאמר רב ספרא משום ר' יהושע בן חנניה מאי דכתיב ושננתם אל תקרא ושננתם אלא ושלשתם. לעולם ישלש אדם שנותיו שליש במקרא שליש במשנה שליש בתלמוד, ומקשינן מי ידע שניא כמה חיי, ומשנינן לא צריכא, ליומי.

## תוספות סנהדרין כה. ד"ה בלולה

## קידושין ל. ותוס' שם

אמר רב ספרא משום ר' יהושע בן חנניא, מאי דכתיב: דושננתם לבניך? אל תקרי ושננתם אלא ושלשתם, לעולם ישלש אדם שנותיו, שליש במקרא, שליש במשנה, שליש בתלמוד.

## רמב"ם הלכות תלמוד תורה א:יא-יב

וחייב לשלש את זמן למידתו, שליש בתורה שבכתב, ושליש בתורה שבעל פה, ושליש יבין וישכיל אחרית דבר מראשיתו ויוציא דבר מדבר וידמה דבר לדבר ויבין במדות שהתורה נדרשת בהן עד שידע היאך הוא עיקר המדות והיאך יוציא האסור והמותר וכיוצא בהן מדברים שלמד מפי השמועה, וענין זה הוא הנקרא גמרא.

כיצד היה בעל אומנות והיה עוסק במלאכתו שלש שעות ביום ובתורה תשע, אותן התשע קורא בשלש מהן בתורה שבכתב ובשלש בתורה שבעל פה ובשלש אחרות מתבונן בדעתו להבין דבר מדבר, ודברי קבלה בכלל תורה שבכתב הן ופירושן בכלל תורה שבעל פה, והענינים הנקראים פרדס בכלל הגמרא הן, במה דברים אמורים בתחלת תלמודו של אדם אבל כשיגדיל בחכמה ולא יהא צריך לא ללמוד תורה שבכתב ולא לעסוק תמיד בתורה שבעל פה יקרא בעתים מזומנים תורה שבכתב ודברי השמועה כדי שלא ישכח דבר מדברי דיני תורה ויפנה כל ימיו לגמרא בלבד לפי רוחב שיש בלבו ויישוב דעתו.

## בית יוסף יורה דעה רמו:ד

[בדק הבית] וכתב רבינו ירוחם (נ"ב ח"א טז ע"ד) יש מהמפרשים שכתבו דהא דאמרינן שליש במקרא דוקא לתינוק שעדיין לא קרא מקרא כל צרכו אבל אדם שקרא מקרא אינו רשאי לעסוק בה שליש ימיו ויבטל מן המשנה ומן התלמוד ורמ"ה כתב דלא אמרו זה אלא לדורות הראשונים שהיה לבם פתוח ודי להם למשנה ולתלמוד שני שלישי ימיהם אבל לדידן למקרא בגירסא דינקותא והלואי יספיקו שאר ימותינו למשנה ותלמוד עכ"ל [עד כאן]:

## שולחן ערוך יורה דעה הלכות תלמוד תורה רמו:ד[[1]](#footnote-1)

חייב אדם לשלש למודו, שליש בתורה שבכתב, דהיינו הארבעה ועשרים; שליש במשנה, דהיינו תורה שבעל פה, ופירושי תורה שבכתב בכלל זה; שליש בתלמוד, דהיינו שיבין וישכיל אחרית דבר מראשיתו, ויוציא דבר מתוך דבר, וידמה דבר לדבר וידון במדות שהתורה נדרשת בהם עד שידע היאך עיקר המצות והיאך יוצא האסור והמותר וכיוצא בזה, דברים שלמד מפי השמועה. כיצד, היה בעל אומנות ועוסק במלאכתו ג' שעות ביום וט' בתורה, קורא ג' מהם בתורה שבכתב, ובג' תורה שבעל פה, ובג' יבין דבר מתוך דבר. במה דברים אמורים, בתחילת לימודו של אדם. אבל כשיגדיל בתורה ולא יהא צריך ללמוד תורה שבכתב ולא לעסוק תמיד בתורה שבעל פה, יקרא בעתים מזומנים תורה שבכתב ודברי תורה שבעל פה, כדי שלא ישכח דבר מדיני התורה, ויפנה כל ימיו לתלמוד בלבד לפי רוחב לבו וישוב דעתו. הגה: וי"א שבתלמוד בבלי שהוא בלול במקרא, במשנה וגמרא, אדם יוצא ידי חובתו בשביל הכל. (טור בשם ר"ת וע"פ ע"ל סי' רמ"ה ס"ו). ואין לאדם ללמוד כי אם מקרא, משנה וגמרא והפוסקים הנמשכים אחריהם, ובזה יקנה העולם הזה והעולם הבא, אבל לא בלמוד שאר חכמות. (ריב"ש סימן מ"ה ותלמידי רשב"א) ומ"מ מותר ללמוד באקראי בשאר חכמות, ובלבד שלא יהיו ספרי מינים, וזהו נקרא בין החכמים טיול בפרדס. ואין לאדם לטייל בפרדס רק לאחר שמלא כריסו בשר ויין, והוא לידע איסור והיתר ודיני המצות (רמב"ם סוף מדע ס"פ ד' מהל' יסודי התורה).

# הפטרה – שבת שובה

## שו"ת אגרות משה אורח חיים חלק א סימן קעד

בפסוקי מיכה ויואל בהפטרת שבת שובה.

בשבת שובה תרפ"ד הפטירו בנביא ורצו לומר גם פסוקי דסוף מיכה קודם פסוקי יואל כמו שנדפס בחומשים אבל הא אין יכולים לומר בנביא כי אין לדלג למפרע אח"כ לפסוקי יואל רצו לומר זה בחומש ולא הנחתי. ואמרתי להפטיר תיכף אחרי פסוקי הושע פסוקי יואל וגם אחרי פסוקי יואל לא הנחתי לדלג עד סוף מיכה שהוא רחוק, וגם אין שום צורך לזה כי גם ביואל נגמר בדבר טוב ולמה לן עוד, דמסתבר לע"ד שרק בשביל לסיים בדבר טוב הצריכו לסיים או בפסוקי מיכה או בפסוקי יואל והמדפיסים הדפיסו בטעות תרוייהו ולא סיימו שאו זה או זה. והעיקר הוא כדשקורין בחומש או בספר אפטרתא סגי בפסוקי מיכה משום טרחא דצבורא וכשקורין בנביא שא"א במיכה מחמת שהוא רחוק מסיימין בפסוקי יואל וממילא מתחילין בפסוקי דתשובה אף שהוא הרבה וגם לגמור שיעור כ"א פסוקים כיון שחד ענינא הוא. ועיין בדגול מרבבה שכתב באופן אחר שהוא דחוק לחלק בין שהוא בפ' וילך לאם הוא בפ' האזינו אבל מסתבר לע"ד כדברי והוא גם מוכרח. משה פיינשטיין.

1. #### ע"ע בתורה תמימה דברים יז:ו

   וכתבו התוס' בשם ר"ת דאנו סומכין בקיום דין דרשה זו על מ"ד בסנהדרין כ"ד א' מאי בבל, שבלולה במקרא במשנה ובגמרא דתלמוד בבלי בלול מכולם, עכ"ל, וכפי הנראה מדבריהם הבינו מ"ש בגמ' מאי בבל - מאי תלמוד בבלי, אך לפי"ז קשה, דמשמע שלמעליותא לתלמוד בבלי אמרו זה, והלא מכל ענין הסוגיא שם מבואר שדברו בגנות הלומדים הבבלים, כמו שאמרו שם שת"ח שבבבל נקראים חובלים שמחבלים זל"ז בהלכה, וכן אמר ר' ירמיה שם עה"פ במחשכים הושיבני זה תלמודה של בבל, ואין חידוש בזה שגינו תלמוד הבבליים ולומדיהם, מפני שהאומרים האלה היו בני א"י וחן מקום על יושביו, וכמ"ש בפסחים ל"ד ב' משום דיתביתו בארעא דחשוכא [בבל] אמריתו שמעתתא דחשוכא, וכ"א בכתובות ע"ה א' וסנהדרין ק"ט א', ובכ"מ.

   ותו קשה לפי' התוס' דהפי' מאי בבל קאי על תלמוד בבלי, כי האם רק ש"ס בבלי בלול במקרא ובמשנה ובגמרא, והלא גם ש"ס ירושלמי כמו כן ברוח אחד ובסגנון אחד כמעט הולך כמו ש"ס בבלי ובלול ג"כ במקרא ובמשנה ובגמרא.

   ולולא דברי התוס' היה אפשר לפרש דכונת הגמ' כאן אינו על גוף התלמוד ולשבח אלא אסדר למודי הבבליים והלומדים דשם, שאין הענינים מסודרים אצלם מי שראוי למקרא לבד ומי למשנה ומי לגמרא, אלא כל תלמודם בלול מכל ואין מסודר לכ"א, ויהיה לפי"ז השאלה והתשובה ברוח אחד עם יתר המאמרים שם המדברים בגנות הבבליים וערך למודם. -

   ולפי זה הנה לכאורה נשאר הענין אינו מבואר על מה אנו סומכין בקיום דין זה לעולם ישלש אדם שנותיו שליש במקרא וכו', ולבד זה קשה על דברי ר"ת שאומר שיוצאין בכולם בתלמוד בבלי, והלא מגוף המאמר לא מבואר כן, שאמרו שישלש במקרא ובמשנה ובגמ' ש"מ שבגמ' לבד אין יוצאין, ועי' מש"כ בריש האות.

   אך אמנם לדעתי כונה אחרת בדברי ר"ת מה שאמר ואנו יוצאין דין זה בתלמוד בבלי, והוא כמש"כ הרמב"ם בפ"א הי"ב מת"ת בענין זה וז"ל, במה דברים אמורים שחייב לשלש למודו בתחלת למודו של אדם, אבל כשיגדיל בחכמה ולא יהא צריך לו ללמוד תורה שבכתב יקרא בעתים מזומנים תורה שבכתב ודברי השמועה כדי שלא ישכח דבר מדברי דיני תורה ויפנה כל ימיו לגמרא בלבד לפי רוחב לבו, עכ"ל. ולפי"ז י"ל דגם כונת ר"ת במה שאמר ואנו יוצאין וכו', כן היא, כלומר, אנו הגדולים יוצאין דין זה בתלמוד בבלי, [והוא הדין בתלמוד ירושלמי, אלא שדבר בהוה, שרוב למודם היה בתלמוד בבלי, וגם שלתלמוד בבלי יש בענין זה סמך כלשון נופל על לשון מהאגדה מאי בבל וכו], ויתכן שאמר כן ר"ת לבני ישיבתו או כתב כן לאדם גדול, וכיון במלת "אנו" על הגדולים שכבר הרבו בנעוריהם מקרא ומשנה.

   ועיין בלח"מ על הרמב"ם שם שהפריד דעת הרמב"ם ור"ת לשתי דעות ועשה מחלוקת ביניהם, ולפי דברינו הנה דבריהם מתאימים כתאמי צביה, ודו"ק. -

   והנה ביו"ד סי' רמ"ו ס"ד ברמ"א ובש"ך בנו יסוד על דברי ר"ת דאין עתה חיוב ללמוד מקרא אחרי דאנו לומדים תלמוד בבלי וכו', וידוע מה שטענו האחרונים והרבו דברים בזה, אבל לפי מה שבארנו לא כיון כלל ר"ת לכל ישראל מנעוריהם ומילדותם כן אלא רק לגדולים שכבר קראו ושנאו הרבה בילדותם וכדברי הרמב"ם, אשר לזה גם הסברא והדעת נוטה, ועיין בזה: [↑](#footnote-ref-1)